text: আব্দুল্লাহ আলমামুন আশরাফী | প্রকাশের সময় : ২৬ নভেম্বর, ২০২১, ১২:০৫ এএম
  মানবচরিত্রের মাঝে যেমন ভালো দিক রয়েছে তেমনি রয়েছে বেশ কিছু খারাপ দিক। সেসব খারাপ দিকের মধ্যে অত্যন্ত ভয়াবহ একটি রোগ হচ্ছে "হিংসা" । হিংসা একজন মানুষের অন্যান্য সৌন্দর্যকে ম্লান করে দেয়। হিংসা রোগে আক্রান্ত মানুষ কখনো পূর্নাঙ্গ মানুষ হতে পারে না। ব্যক্তি থেকে পরিবার, পরিবার থেকে সমাজ- সর্বক্ষেত্রে অনেক অশান্তি বিশৃঙ্খলার নেপথ্যে কাজ করে এই হিংসা। হিংসা সমাজজুড়ে অশান্তির দাবানল ছড়িয়ে দেয়। ধ্বংস করে দেয় সৌহার্দ্য সম্প্রতির মজবুত দেয়াল।
  হিংসা মানে কি? হিংসা মানে হচ্ছে- অন্যের ভালো কিছু দেখে ঈর্ষায় কাতর হয়ে সেটা ধ্বংস হয়ে যাওয়ার কামনা করা। হিংসাকে আরবিতে 'হাসাদ' বলে।
  সৌহার্দ্য সম্প্রীতির অনন্য শিক্ষালয় ইসলাম অন্যের প্রতি হিংসা করা বা প্রতিহিংসাপরায়ণ হওয়াকে সম্পূর্ণরূপে হারাম বা নিষিদ্ধ করেছে। মানুষের মধ্যে পারস্পরিক হিংসা-বিদ্বেষের স্থলে সামাজিক শান্তি ও সম্প্রীতি বজায় রাখার উদ্দেশ্যে পবিত্র কোরআনে আল্লাহ তাআলা সতর্ক করে বলেছেন, 'আল্লাহ নিজ অনুগ্রহে মানুষকে যা দিয়েছেন, সে জন্য কি তারা তাদের ঈর্ষা করে?' (সূরা আন-নিসা, আয়াত: ৫৪)।
  হিংসা-বিদ্বেষ একটি ভয়ানক সংক্রামক ব্যাধি। মানুষের হীন মনমানসিকতা, ঈর্ষাপরায়ণতা, সম্পদের মোহ, পদমর্যাদার লোভ-লালসা থেকে হিংসা-বিদ্বেষের উৎপত্তি ও বিকাশ হয়। হিংসা-বিদ্বেষ মুমিনের সৎ কর্ম ও পুণ্যকে তার অজান্তে কুরে কুরে খেয়ে ফেলে। মানুষ হিংসা-বিদ্বেষ, লোভ-লালসা, শঠতা-কপটতা, অশান্তি, হানাহানি প্রভৃতি সামাজিক অনাচারের পথ পরিহার করে পারস্পরিক ঐক্য ও ভ্রাতৃত্বের বন্ধনে আবদ্ধ হবে এবং ইসলামের পরিশীলিত জীবনবোধে উদ্বুদ্ধ হবে—এটিই ধর্মের মূলকথা। তাই নবী করিম (সা.) সাবধানবাণী উচ্চারণ করেছেন, 'তোমরা হিংসা-বিদ্বেষ থেকে নিবৃত্ত থাকবে। কেননা, হিংসা মানুষের নেক আমল বা পুণ্যগুলো এমনভাবে খেয়ে ফেলে, যেভাবে আগুন লাকড়িকে জ্বালিয়ে নিঃশেষ করে দেয়।' (আবু দাউদ)।
  হিংসা মানুষকে কত অধঃপতনে নিয়ে যায়, তার কোনো সীমা-পরিসীমা নেই। ঈর্ষা ও হিংসা প্রায় একই রকম আবেগ, তবে হিংসাকে বলা হয় ঈর্ষার চরম বহিঃপ্রকাশ। ঈর্ষাকাতরতা হিংসার পর্যায়ে চলে গেলে আক্রোশবশত মানুষ হত্যাকাণ্ড পর্যন্ত ঘটিয়ে ফেলতে পারে। হিংসুক ব্যক্তি অন্যের ভালো কিছু সহ্য করতে পারে না, কাউকে কোনো উন্নতি বা ক্ষমতায় অভিষিক্ত দেখলে অন্তরে জ্বালা অনুভব করে। এহেন অশোভন আচরণ ইসলামের মৌলিক শিক্ষার সম্পূর্ণ পরিপন্থী। হিংসুক ব্যক্তি যখন হিংসাত্মক কাজে লিপ্ত থাকে, তখন তাকে পরিত্যাগ করা অবশ্যকর্তব্য। এ জন্য হিংসা-বিদ্বেষ থেকে মুক্ত থাকার লক্ষ্যে আল্লাহর কাছে আশ্রয় প্রার্থনার জন্য পবিত্র কোরআনে দিকনির্দেশনা প্রদান করা হয়েছে, 'আর হিংসুকের অনিষ্ট থেকে পানাহ চাই, যখন সে হিংসা করে।' (সূরা আল ফালাক, আয়াত : ৫)।
  ঘটনাপ্রবাহ: ভয়াবহ আত্মিক রোগ
  নির্বিচারে বন ধ্বংসের কারণে খাদ্য ও আবাসস্থল কমে যাওয়ায় অনেক প্রাণীর বিলুপ্ত হওয়ার আশঙ্কাজনক পরিস্থিতি
  আমাদের দেশে বেকার সমস্যা প্রকট আকার ধারণ করেছে। সন্তোষজনক চাকরি পাওয়া নিয়ে উচ্চ শিক্ষিত তরুণদে
  সরকারের গৃহীত বেশ কিছু মেগাপ্রজেক্ট বাংলাদেশের চলমান উন্নয়নকে আরো ত্বরান্বিত, গতিশীল ও বেগবান করবে বলে আশা করা যায়। রূপপুর পারমাণবিক বিদ্যুৎ প্রকল্প, পদ্মাসেতু, ঢাকায় মেট্রো
  আপনি তালাক দিয়েছেন, ১৯৬১ সালের মুসলিম পারিবারিক আইন অধ্যাদেশের ৭(১) ধারা মোতাবেক তালাক গ্রহীতাকে তালাকের নোটিশ পাঠিয়েছেন কিন্তু তিনি নোটিশ গ্রহন করেননি। দুশ্চিন্তার কারণ নেই।
  সুন্দরবন বিশ্বের অন্যতম ম্যানগ্রোভ বনাঞ্চল এবং ইউনেস্কো ওয়ার্ল্ড হেরিটেজ সাইটের অন্তর্ভুক্ত। যেটির সৌন্দর্য আর বিশালতা উপভোগ করতে প্রতিদিন শত-শত দেশি-বিদেশি পর্যটক ভিড় জমায়। সুন্দরবনের অনেকগুলো